tadyatpáyasā śrīṇā́ti vr̥tro vai sóma āsīttaṃ yátra devā ághnaṃstám mitrámabruvaṃstvamápi haṃsī́ti sa ná cakame sárvasya vā́ ahám mitrámasmi ná mitraṃ sánnamítro bhaviṣyāmī́ti taṃ vaí tvā yajñā́dantáreṣyāma ítyahamápi hanmī́ti hovāca tásmātpaśavó 'pākrāmanmitraṃ sánnamítro 'bhūdíti sá paśúbhirvyā̀rdhyata támetáddevā́ḥ paśúbhiḥ sámārdhayanyatpáyasā́śrīṇaṃstátho evaìnameṣá etátpaśúbhiḥ sámardhayati yatpáyasā śrīṇā́ti